 ደርብያትኒ ከይዳ ሓንቲ ካብተን ብኣስራሕተን ናብ ግዳም ክወጻ ዝተገደዳ ጣይቱ ሙለታ እያ ጣይቱ ናብ ርእሰ ከተማ ሃገረ ሊባኖስ ናብ ቤይሩት ካብ እትመጽእ ዓመታት ኣቑጺራ ጣይቱ ቆጸርታ ኣብ ክልተ ቦታ የስርሕዋ ከም ዝነበሩ እያ ትገልጽ ድኳንን ቤት ምግብን የጽርይ ዝኸፍልዎ ምስሰኣኑ ክልተ ዓመት ሰሪሐ እንከለኹ ናይ ሓሙሽተ ወርሒ መሃያ ጥራይ እዩ ዘለኪ ኢሎምኒ ዝሃቡኒ ኸኣ ናይ ሰለስተ ወርሒ ጥራይ እዩ ክትብል ነቲ ዝበጽሓ በደል ትዛረብ ወርቂቱ ቦኬውን ተመሳሳሊ ዛንታ እዩ ዘለዋ ብዘይ ዕረፍቲ እየ ዝሰርሕ ነይረ እቲ ሕማም ምስመጸ ማዳም ዝኽፈል ምስሰኣነት ኣውጺአ ክድርብየኪ እየ እናበለት ተፈራርሓኒ ነይራ ቅድሚ ክልተ ሰሙን ገለ ከይሓዝኩ ብታክሲ ኣምጺኣ ኣብቲ ኤምባሲ ደርብያትኒ ከይዳ ትብል ጣይቱን ወርቂቱን ኣስራሕተን ካብ ገዛ ኣውጺኦም ምስ ደርበዩወን ኣብ ግዳም ከም ዝሓደራ ይገልጻ ናይ መጀመርያ መዓልተት ኣብ ግዳም ሓዲረ ምሳይ ብዙሓት ነይረን ድሕሪኡ ኢትዮጵያውያን ኣልዒለን ናብ ሆቴል ወሰደናና ምግቢውን ይህባና ኣለዋ ኣብቲ ቤትጽሕፈት ቆንስላ ዝሰርሑ ሰባትውን መዝጊቦምናዮም ብኸምዚ ክሳ ብመዓዝ ኢና ክንጸንሕ ኣይፈልጥን ትብል ወርቂቱ ኣብ ቤይሩት ሰለስተ ዓመት ክትነብር እንከላ ካብ ገዛ ወጺኣ ኣይትፈልጥን ነታ ዓዲ ኣይፈልጣን ዝፈልጦ ዋላ ሓደ ሰብ የለን ትብል ነዘን ብኣስራሕተን ናብ ግዳም ዝተደርበያ ሰራሕተኛታት እናልዐለ ኣብ ሆቴልን መንበሪ ገዛን ክጸንሓ ዝገብር ዘሎ ብኢትዮጵያውያን ዝቖመ እኛ ለኛ በስደት ዝተብሃለ ገባሪ ሰናይ ጉጅለ እዩ ናይዚ ጉጅለ ኣተሓባባሪት ጽጌሬዳ ብርሃኑ ኣብ ሊባኖስ ናይ ሓንቲ ናይ ገዛ ሰራሕተኛ መሃያ ብማእከላይ 150 ዶላር ኣመሪካ ምዃኑ ትዛረብ ዜጋታት ሊባሰስ ብምኽንያት እቲ ቁጠባዊ ቅልውላው ናይ ምኽፋል ዓቕሞም ደኺሙ እዩ ዶላር ካብ ባንኪ ከውጽኡውን ኣይክእሉን እዮም በዚ ምኽንያት ድማ እቲ ናይ ቁጠባ ቅልውላው ክረኣይ ካብ ዝጀመረሉ ካብ 2017 ኣትሒዙ መሃያ ዘይተኸፈለን ብዙሓት ሰራሕተኛታት ኣለዋ ትብል እቶም ክኸፍሉ ዝኽእሉውን ብናይቲ ዓዲ ሸርፊ እዮም መሃያ ዝኸፍል ዘለዉ ትብል ጽጌሬዳ ሓንቲ ሰራሕተኛ ናብ ዓዲ ገንዘብ ክትልእኽ እንተኾይና ገንዘብ ዝሕውሉ ትካላት ድማ ብዶላር ጥራይ ስለዝቕበሉ ዶላር ካብ ጸሊም ዕዳጋ ዓዲገን ክልእኻ እንተለዋ 80 ሚኢታዊት ዋግኡ እዩ ዝስእን ትብል በዚ ድማ ናይ ገዛ ሰራሕተኛታት ጥራይ ዘይኮኑስ ኣብ ዝተፈላለዩ ኩባንያታት ተቖጺሮም ዝሰርሑ ዝነበሩ ኢትዮጵያውያንውን በቲ ቅልውላው ናይ ቁጠባን ለበዳ ኮሮናቫይረስን ካብ ስርሖም ወጻኢ ከም ዝኾኑ ትገልጽ ናብ ዓድና ክንምለስ ጣይቱን ወርቂቱን ናብ ዓድና ክንምለስ ጥራይ ኢና ንደልይ ይብላ ኣብ ቤይሩት ዝርከብ ቆንስላ ኢትዮጵያ ቅድሚ ሕዚ ናይ ጉዕዞ ሰነድ ንዘይብለን ኢትዮጵያውያን ሰነድ ብምድላው ብኽልተ በረራታት ን 658 ሰባት ካብ ቤይሩት ናብ ኣዲስ ኣባባ ከምዝመለሰ ቆንስል ኢትዮጵያ ኣይተ ኣክሊሉ ታጠረ ይዛረብ ኣብታ ኣብ ማእከላይ ምብራቕ ትርከብ ሃገረ ሊባኖስ ልዕሊ 400 ሽሕ ኢትዮጵያውያን ከምዘለዉ ይግመት ካብዚኦም ድማ እቶም 70 ሚኢታዊት ፍቓድ መንበሪ ዘይብሎም ምዃኖም ካብ ቤት ጽሕፈት ቆንስላ ኢትዮጵያ ዝረኸብናዮ ሓበሬታ የመላኽት እቶም ሕጋዊ ፍቓድ ዘለዎም እውን ካብቲ ጸገም ኣየምለጡን ኣይተ ኣክሊሉ ኣብቶም ዝሓለፉ ሰሙናት ሕጋዊ ፍቓድ ዘለዎን 133 ኢትዮጵያውያን ኣስራሕተን ናብ ግዳም ኣውጺኦም ከም ዝደርበዩወን ይዛረብ እዚ ተግባር ንዓለምለኻዊ ሕጊ መሰል ሰራሕተኛታት ዝጠሓሰ ጥራይ ዘይኮነስ ኢሰብኣዊውን ብምዃኑ ንመንግስቲ እታ ሃገር ብደብዳቤ ከም ዘፍለጡ ይዛረብ መንግስቲ ሊባኖስ ኣብ ልዕሊ ነዚ ተግባር ዝፈጸሙ ኣስራሕቲ ስጉምቲ ዘይምውሳዱ ድማ ነቒፉ ሚኒስትሪ ሰራሕተኛታት ሊባኖስ ድማ ምስ ቆንስላ ኢትዮጵያ ኮይንና ነዚ ጸገም ክንፈትሖ ንሰርሕ ኣለና ኢና ኢሉ ነተን ሰራሕተኛታት መሃያ ብዘይምኽፋሉ ኮነ ብምስጓጉ ዝተኸሰሰ ኣስራሒ ከም ዘየለ ግን እቲ ሚኒስትሪ ገሊጹ ነቲ ጉዳይ የጻርዮ ምህላዉውን ሓቢሩ ተዛማዲ ትሕዝቶ ስደት ብስግረዶብ ዝወጽኡ ናብ ኤርትራ ክምለሱ እንታይ ይሕተቱ?3 ነሓሰ 2019 ስነጥበብ ንቃንዛናን ንዛንታና ዝመስል ገና ኣይተሰርሐን ተመስገን ተወልደ27 ሕዳር 2019 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 